Isofri ġrieħi gravi f'argument f'Pembroke Aktar kmieni għall-ħabta tas-6:30 a.m, il-Pulizija daħlilha rapport li fi Triq Sir Adrian Dingli kantuniera ma' Triq Graziella, Pembroke, kien hemm persuna feruta. Il-Pulizija tad-Distrett marru immedjatament fuq il-post, ġie kkonfermat ir-rapport, intalbet l-assistenza ta' tim mediku u r-raġel ittieħed lejn l-Isptar Mater Dei b'ambulanza. Mill-investigazzjonijiet li saru rriżulta li raġel mis-Senegal ta' 24 sena, kien involut f'argument ma' raġel ieħor u allegatament sofra daqqiet t'arma li taqta' u bil-ponta. Iktar tard, huwa ġie ċċertifikat li qiegħed isofri minn ġrieħi gravi. Il-Pulizija għaddejja bl-investigazzjonijiet u bit-tfittxijiet għall-aggressur.